
[bookmark: _Hlk100820923]          În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Directorul executiv al Direcției Patrimoniu și Serviciul Patrimoniu, Concesionări, Închirieri, formulează următorul:


RAPORT DE SPECIALITATE
[bookmark: _Hlk30582908][bookmark: _Hlk38438552]la proiectul privind însușirea documentației tehnice de actualizare a datelor cadastrale pentru imobilul teren identificat prin CF nr. 160386, situat în Municipiul Satu Mare, Str. Gara Ferăstrău nr. 14


[bookmark: _Hlk122003526]            Prin adresa înregistrată la Primăria Municipiului Satu Mare sub nr. 37202/16.06.2026, Doamna Gal Emilia, solicită aprobarea documentației de actualizare a datelor cadastrale pentru imobilul teren situat în intravilanul  Municipiului Satu Mare, str. Gara Ferăstrău nr.14, imobil teren înscris în CF 160386 Satu Mare, cu nr. topografic 4276/87 Satu Mare  având categoria curți construcții, precum și diminuarea suprafeței acestuia înscrisă în cartea funciară,  de la 705 mp la 689 mp. 
            În urma analizării extrasului de carte funciară nr. 160386 Satu Mare, imobilul teren mai sus identificat are o suprafață de 705 mp proprietatea privată a  Statului Român fiind în cotă de 1/1. 
            Conform Planului de amplasament și delimitare a imobilului avizat de către Oficiul de Cadastru și Publicitate Imobiliară Satu Mare cu nr.67338/03.06.2026  întocmit de S.C. Cartogeocad S.R.L prin ing Hodor Marcel persoană fizică autorizată A.N.C.P.I, rezultă o discrepanță între suprafața de teren înscrisă în cartea funciară, respectiv suprafața de 705 mp  și suprafața măsurată în teren respectiv 689  mp, diferența fiind de 16 mp. 
            Această diferență este justificată prin erori de calcul, respectiv prin utilizarea unor metode și instrumente de măsurare neadecvate la data efectuării măsurătorilor anterioare, motiv pentru care se impune  însușirea documentației  și actualizarea datelor de carte funciară prin diminuarea suprafeței terenului înscris în CF nr.160386 Satu Mare de la 705 mp la 689 mp. 
            Deasemenea petenta a depus incheierea de autentificare notarială nr.1261 din 12.05.2025 potrivit căreia a declarat împreună cu moștenitorii soțului decedat Gal Carol, ca este de acord cu actualizarea suprafeței potrivit  măsurătorilor din teren, repectiv cu diminuarea ei. 
           Față de cele expuse mai sus, raportat și prevederile art. 129 alin.(2) lit. c) din  O.U.G nr.57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, constatând respectarea prevederilor art. 18  lit. b), art. 86 art. 96 și art. 101  din Anexa la Ordinul nr. 600 din februarie 2023 privind aprobarea Regulamentului de recepție și înscriere în evidențele de cadastru și carte funciară                                                        cu modificările și completările ulterioare, potrivit cărora ”… Documentaţia cadastrală de actualizare informaţii tehnice este documentaţia prin care se realizează actualizarea oricăror informaţii textuale şi grafice ale imobilului înscris în sistemul integrat de cadastru şi carte funciară şi poate fi realizată prin una sau mai multe operaţiuni de: înscriere/radiere construcţii, modificare limită de imobil, modificare suprafaţă, actualizare categorii de folosinţă/destinaţii, repoziţionare, descrierea dezmembrămintelor dreptului de proprietate pentru o parte din imobil şi actualizarea oricăror informaţii tehnice cu privire la imobil. Prin cererea de actualizare informaţii tehnice pot fi efectuate simultan toate operaţiunile enumerate anterior. Pentru imobilele a căror suprafaţă rezultată din măsurători este mai mică decât suprafaţa înscrisă în cartea funciară, modificarea suprafeţei se realizează în baza documentaţiei cadastrale şi a declaraţiei autentice a proprietarului cu privire la acordul de diminuare a suprafeţei….”, coroborate cu prevederile art. 888 din Codul Civil ”... Condiţii de înscriere - Înscrierea în cartea funciară se efectuează în baza înscrisului autentic notarial, a hotărârii judecătoreşti rămase definitivă, a certificatului de moştenitor sau în baza unui alt act emis de autorităţile administrative, în cazurile în care legea prevede aceasta.....”,  
             Înaintăm Consiliului Local la Municipiului Satu Mare prezentul proiect de hotărâre în baza documentației tehnice depuse și a legislației în vigoare, cu propunere de aprobare.  

